b"\n_START_ARTICLE_\nLa Serra (Vila-rodona)\n_START_PARAGRAPH_\nLa Serra \xc3\xa9s un petit conjunt de masies abandonades que es troba dins del territori municipal de Vila-rodona. En un principi va ser una vil\xc2\xb7la romana i posteriorment hi van construir masies als voltants. Encara avui s'hi mantenen voltes de mig punt._NEWLINE_La Serra formava part de la Comuna del Camp, tenia 4 focs el 1413, 5 el 1563, 7 cases amb 19 h i un terme de tres quarts i mig de tomb el 1708 i 60 habitants el 1787; al segle XVIII depenia de Vila-rodona per a la formaci\xc3\xb3 de les lleves, el 1719 era del noviciat dels jesu\xc3\xaftes de Tarragona i el 1787 depenia civilment del Pla de Cabra i eclesi\xc3\xa0sticament de Vila-rodona._NEWLINE_S'hi pot accedir pel sender GR 172."